
  REFERAT DE APROBARE  A PROIECTULUI DE HOTĂRÂRE
privind acordul Consiliului Local al Municipiului Timișoara în vederea 
realizării obiectivului de investiție de către S.T.P.T.”Extindere Hală reparații 2 autobuze” în calea Stan Vidrighin nr.2, pe terenul înscris în CF 435064 Timișoara, proprietatea Municipiului Timișoara-domeniu public

1. Descrierea situaţiei actuale:
	Societatea de Transport Public Timișoara S.A. a solicitat promovarea unui proiect de hotărâre privind aprobarea de către Consiliul Local al Municipiului Timișoara a obiectivului de investiție ”Extindere Hală reparații 2 autobuze” în calea Stan Vidrighin nr.2, care va fi realizat de către STPT pe terenul înscris în CF 435064 Timișoara cu suprafața de 14983 mp, proprietatea Municipiului Timișoara-domeniu public. 
	Construcțiile situate pe acest teren sunt în proprietatea Municipiului Timișoara-domeniu public, fiind înscris un drept de administrare atât asupra construcțiilor, cât și asupra terenului, în favoarea Societății de Transport Public Timișoara S.A. conform HCLMT nr. 171/2009.
Construcția rezultată în urma extinderii corpului de clădire C4 va fi proprietatea Municipiului Timișoara, în administrarea S.T.P.T. S.A., cu regim de înălțime parter în suprafața existentă de 294 mp, extinderea având o suprafață construită de 38,86 mp și suprafața desfășurată de 38,86 mp, cu funcțiunea de acces auto pentru autobuze și cale de evacuare în situații de incendiu, conform Proiectului nr. 15/2023, întocmit de HMS-Proiectare S.R.L. prin arh. MSc.Mircea Dragoș, Planșa A02.
2. Schimbări preconizate și rezultate așteptate:
	 Realizarea obiectivului de investiții  ”Extindere Hală reparații 2 autobuze”  este necesară pentru suplimentarea spațiului de acces în garaj a autobuzelor și pentru o evacuare mai eficientă în situații de incendiu, extinzându-se suprafața construită cu 38,86 mp.
3. Alte informații:
 	Imobilul înscris în CF 435064 este cuprins în patrimoniul Municipiului Timișoara cu nr. de inventar 19317 și valoarea de inventar 322,991.00 lei.
 La solicitarea STPT a fost realizată o expertiză tehnică pentru corpul de clădire cu nr. de inventar 19317, Proiect nr. 7412 B/2022 întocmit de prof. dr. ing. Marin Marin - atestat MLPAT nr.651, expertul considerând că modificările propuse îmbunătățesc rezistența și stabilitatea clădirii.
4. Concluzii:
	Având în vedere cele menţionate mai sus, considerăm necesară și oportună promovarea Proiectului de hotărâre privind acordul Consiliului Local al Municipiului Timișoara în vederea realizării de către S.T.P.T. S.A. a obiectivului de investiții ”Extindere Hală reparații 2 autobuze” în calea Stan Vidrighin nr.2, pe terenul înscris în CF 435064 Timișoara, proprietatea Municipiului Timișoara-domeniu public, în administrarea S.T.P.T. S.A.. 								

RAPORT DE SPECIALITATE
privind acordul Consiliului Local al Municipiului Timișoara în vederea 
realizării obiectivului de investiție de către S.T.P.T.”Extindere Hală reparații 2 autobuze” în calea Stan Vidrighin nr.2, pe terenul înscris în CF 435064 Timișoara, proprietatea Municipiului Timișoara-domeniu public

           Având în vedere Referatul de aprobare a proiectului de hotărâre nr. SC2023-6963 /10.11.2023 al Primarului Municipiului Timișoara și Proiectul de hotărâre privind acordul Consiliului Local al Municipiului Timișoara în vederea realizării obiectivului de investiție de către S.T.P.T.” Extindere Hală reparații 2 autobuze” în calea Stan Vidrighin nr.2, pe terenul înscris în CF 435064 Timișoara, proprietatea Municipiului Timișoara-domeniu public, facem următoarele precizări:
          Societatea de Transport Public Timișoara S.A. a solicitat promovarea unui proiect de hotărâre privind aprobarea de către Consiliul Local al Municipiului Timișoara a obiectivului de investiție ”Extindere Hală reparații 2 autobuze” în calea Stan Vidrighin nr.2, care va fi realizat de către STPT pe terenul înscris în CF 435064 Timișoara cu suprafața de 14983 mp, proprietatea Municipiului Timișoara-domeniu public.
	Construcțiile situate pe acest teren sunt în proprietatea Municipiului Timișoara-domeniu public, fiind înscris un drept de administrare atât asupra construcțiilor, cât și asupra terenului, în favoarea Societății de Transport Public Timișoara S.A. conform HCLMT nr. 171/2009.
 	Extinderea se va realiza adiacent corpului de clădire C4-garaj în regim de înălțime parter cu suprafața existentă de 294 mp, extinderea realizându-se cu o suprafață construită de 38,86 mp și suprafața desfășurată de 38,86 mp,  având funcțiunea de acces auto pentru autobuze și cale de evacuare în situații de incendiu, conform Proiectului nr. 15/2023, întocmit de HMS-Proiectare S.R.L. prin arh. MSc.Mircea Dragoș, Planșa A02.
 	Scopul realizării obiectivului de investiții  ”Extindere Hală reparații 2 autobuze”  este suplimentarea spațiului de acces în garaj a autobuzelor și evacuarea mai eficientă în situații de incendiu, extinzându-se suprafața construită cu 38,86 mp.
	Imobilul înscris în CF 435064 Timișoara este cuprins în patrimoniul Municipiului Timișoara cu nr. de inventar 19317 și valoarea de inventar 322,991.00 lei. 
La solicitarea STPT a fost realizată o expertiză tehnică pentru corpul de clădire cu nr. de inventar 19317, Proiect nr. 7412 B/2022 întocmit de prof. dr. ing. Marin Marin - atestat MLPAT nr.651, expertul considerând că modificările propuse îmbunătățesc rezistența și stabilitatea clădirii.
	Conform adresei nr. TMI2023-002967/06.07.2023 Compartimentul Administrare Fond Funciar comunică faptul că terenul cu nr. cad.435064 (nr. top. vechi 8543/1/1/1/1) nu a fost solicitat de către foștii proprietari sau moștenitorii acestora  și nu a fost atribuit în baza legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018, Legea nr.87/2020 și Legea nr.263/2022).
	 Serviciul Juridic a comunicat prin adresa nr. SC2023-6963/07.07.2023 că nu figurează litigii pe rolul instanțelor de judecată în curs de soluționare cu privire la parcela înscrisă în C.F.nr. 435064 Timișoara și la construcțiile înscrise în CF  435064-C3, CF  435064-C4, CF  435064-C5, CF  435064-C9, CF  435064-C12, CF  435064-C15. 
Conform adresei nr. SC2023-6963/06.07.2023 a Biroului Clădiri Terenuri, din cadrul Direcției Patrimoniu, nu figurează cereri de revendicare, efectuate prin notificare conform prevederilor Legii nr. 10/2001, art.21, alin.2,3 privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nu figurează nici cereri privind redobândirea dreptului de proprietate depuse în baza O.U.G.nr.94/2000, republicată, modificată şi completată prin O.U.G.nr. 209/2005 privind retrocedarea unor imobile care au aparţinut cultelor religioase din România, pentru  parcela cu nr. top. vechi 8543/1/1/1/1, înscrisă în CF 435064 Timișoara (conversie a CF 413832 Timișoara).
     	În concluzie, propunem spre analiza comisiilor din cadrul Consiliului Local al Municipiului Timişoara proiectul privind acordul Consiliului Local al Municipiului Timișoara în vederea realizării obiectivului de investiție de către S.T.P.T. S.A. ”Extindere Hală reparații 2 autobuze” în calea Stan Vidrighin nr.2, pe terenul înscris în CF 435064 Timișoara, proprietatea Municipiului Timișoara-domeniu public. 		Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

